Ilera Eko ni ètò ìlera tí ìjọba Èkó gbé kalẹ̀ lábẹ́ ilé-iṣẹ́ Lagos State Health Management Agency (LASHMA) láti lè jẹ́ kí tẹrú-tọmọ, tólówó ti mẹ̀kúnù lẹ́sẹ̀ kùkú ó jẹ mùkútùn ètò ìlera tó péye pẹ̀lú owó pọ́ọ́kú. Ìjọba Ìpínlẹ̀ Èkó tún gbé ìgbésẹ̀ láti ṣí ẹ̀ka ètò ìlera yí káàkiri gbogbo agbègbè Ìpínlẹ̀ Èkó. Àwọn iṣẹ́ tí àjọ ìlera Èkó gbá ń mójútó pọ̀, lára rẹ̀ ni ìpèsè ìléra lórí ìtọ́jú awọn àìsàn pẹ́pẹ̀pẹ́ bí àìsàn ibà, àìsàn ikọ́ fére, HIV. Bákan náà ni wọ́n ń ṣètọ́jú àwọn àìsàn tí kò mú iṣẹ́ abẹ rẹpẹtẹ lọ́wọ́ bíi: àìsàn làkúrègbé, àìsàn ìtọ̀-ṣúgà, àìsàn ẹ̀jẹ̀ ríru ati bẹ́ẹ̀ bẹ́ẹ̀ lọ. Ojúṣe wọn sì ún ni láti ṣiṣẹ́ gbógun ti ìtàkánlẹ̀ ajàkálẹ̀ arùn ní ìpínlẹ̀ náà. Àwọn ará ìlú yóò ma jẹ̀gbádùn ètò ìlera olówó pọ́ọ́kú yí nígbà tí eọ́n bá ti forúkọ sílẹ̀ sábẹ́ ilé-iṣẹ́ ọ̀hún pẹ̀lú owó péréte. Wọn yóò láànfàní sí ètò ayẹ̀wò ìlera ọ̀fẹ́, oògùn ọ̀fẹ́ ati bí wọn yóò ṣe lòó.